- Opitko mitään, Watson? - Sen, että tappelet epäreilusti.
Tappelen armotta.
Niin on tehtävä - -
- jos aikoo puolustautua itseään vahvemmilta vastustajilta.
Sellainen tilanne tulee, paitsi jos rajaamme tutkimuksemme rikoksiin - -
- jotka ovat vain pienten lasten tai suurten kotikissojen tekemiä.
Hei, valtiatar.
Mitä?
Lopeta puhelu ja soita hätänumeroon.
Pyydä ilmoittamaan ylikomisario Thomas Gregsonille. Tulen pian.
Aivan.
Pidä kiirettä, Watson.
Ruumis odottaa.
Puhelu tuli noin kello 22.30.
Uusi asiakas halusi RR:ää ja PYP:tä.
- Anteeksi mitä? - RR, ruumiinrangaistus.
PYP, polven yläpuolinen piiskaus.
Hän sanoi, että ovi ei olisi lukossa. Tulin sisään ja löysin hänet.
Löysitkö hänet näin?
Naamio oli hänen päässään.
Annoin pari käskyä, hän ei vastannut.
Ensin luulin häntä itsepäiseksi. Jotkut orjat ovat sellaisia.
Sitten löin häntä tällä. Ei vieläkään vastausta.
Riisuin naamion ja huomasin, että hän oli kuollut.
Ja sitten soitit Holmesille.
Mistä te kaksi tunnette toisenne?
Valtiatar Felicia ja minä aloimme jutella - -
- kidutuslaitenäyttelyssä.
Huomasimme, että meillä oli yhteisiä tuttuja.
Jatkoimme yhteydenpitoa.
Uhrin nimi on Titus Delancey.
Hän kai asuu täällä.
Hän on rahoituskonsultointifirma APMG:n toimitusjohtaja.
Sillä maksaa parit piiskaukset.
Neiti Felicia, tämä on etsivä Bell.
Hän kirjaa lausuntonne.
Jos ei lasketa valtiatar Felician saapumisen odottelua - -
- ja innostuksen aiheuttamaa sydänkohtausta - -
- en usko naista tappajaksi.
Tilastollisesti se sopisi kuvaan.
Sydänhalvaus on yli viisikymppisten miesten yleisin kuolinsyy.
- Ei talkkijauhetta. - Anteeksi kuinka?
Tällaisen lateksiasun pukeminen on kuin panisi ylleen uimapuvun - -
- joka on liian pieni ja jo valmiiksi märkä.
Pukeutumiseen tarvitaan yleensä talkkijauhetta.
Delanceyn kokoinen mies -
- ei ole mitenkään voinut vetää pukua ylleen ilman apua.
Mielestäsi joku siis auttoi hänet siihen.
Huomatkaa sininen viiva huulien ympärillä.
Se on methemoglobinemiaa.
Hänen verisolunsa eivät enää varastoineet happea.
Se on yleensä merkki nitroglyseriinin yliannostuksesta.
Nitroglyseriiniä määrätään sydänvaivoihin.
Jos hän käytti sitä, hän ehkä sai sitä liikaa.
Hänen lääkkeensä lienevät yläkerrassa.
Olipa lääkärin määräystä tai ei, tahaton yliannostus on epätodennäköistä.
Hänen kokoiselleen miehelle tappava annos olisi 8-10 tablettia.
Iso määrä vahingossa otettavaksi.
Bourbonia. Sopii täydellisesti nitroglyseriinin hajun peittämiseen.
Hei, se voi olla todistuskappale.
Aivan.
Jätin paljon nestettä labran analysoitavaksi.
Olen melko varma, että he vahvistavat löytöni.
Mitkä löydöt?
Tulta!
Nitroglyseriiniä, ehdottomasti.
Hänet myrkytettiin.
Kun ilta päättyy kuolleeseen kumipuvussa - -
- kannattaa aamu aloittaa elävällä piiskurilla.
Kiitoslahja avustamme valtiatar Felicialta.
Kun en harjoitellut tänä aamuna, edistin juttuamme.
Etsivä Bell on jututtanut Titus Delanceyn vaimoa.
Hän ja hänen poikansa muuttavat takaisin -
perheen loma-asunnolta Bedfordista.
Hän vannoo, että hänen tietääkseen -
hänen miehensä ei ollut kiinnostunut S&M: stä.
- Saanko minä? - Toki.
Hän varmaan puhuu totta. Tutkimme talon läpikotaisin -
eikä siellä ollut merkkejä sitomisleikeistä.
Uskon, että puku, jossa herra Delancey löytyi -
oli myrkyttäjän sinne tuoma.
Ja luultavasti vastikään ostettu, lateksin kiiltävyyden perusteella.
Uskotko, että myrkytettyään Titus Delanceyn -
tappaja tunki hänet upouuteen lateksipukuun -
ja jätti hänet dominan löydettäväksi?
Tappamisen lisäksi hän halusi myös nöyryyttää Delanceyä.
Hyvin mahdollista. Vastaukset ovat ulottuvillamme.
Tiedän, että sellaisia lateksipukuja -
myydään vain kahdessa seksikaupassa Manhattanilla.
Meidän onneksemme, mutta isokokoisten alistujien epäonneksi -
toinen liikkeistä ei myy L-kokoa isompia.
Näin ollen uhrin XXL-puku -
ostettiin paikasta nimeltä The Pleasure Parlor.
Taidan tietää, minne menemme tänään.
Anteeksi. Olen etsivä Bell, N.Y.P.D: stä.
Tutkimme murhaa, jonka uhri -
löytyi mustassa lateksiasussa, kooltaan XXL.
Puku kai ostettiin täältä.
Voisitko kertoa asiakkaiden nimet...
- ...jotka ostivat sellaisen tässä kuussa? - Mielelläni.
Heti, kun palaatte haasteen kanssa.
Kuulithan, että kyse on murhatutkimuksesta?
Rikosten ratkaisu on työtänne.
Minun työtäni on asiakkaitteni suojelu poliisilta -
joka syyllistää seksuaalisesti kokeilunhaluisia.
Ei pitäisi olla yllätys, että ratsastat moraalilla.
- Jalassasi on chapsit. - Anteeksi.
- Onko tässä kaikki lateksipukusi? - On.
Tappaja kai koski näihin etsiessään oikeaa kokoa.
Emme saa selville hänen nimeään, mutta sormenjäljet saamme.
- Viedään tämä asemalle tutkittavaksi. - Hyvä suunnitelma.
Siinä on tuhansien dollarien edestä tuotteita.
Tiedättehän, että tarvitsette niihinkin haasteen?
Tiedän. Soittakaa te ylikomisariolle.
Minä odotan täällä haastetta - -
- virkamerkkini esillä ja asiakkaita tervehtien.
Tämän kuun ainoa XXL-ostos tehtiin eilen illalla.
Noin kello 21.30. Minä olin täällä.
Mies ei selvästi ostanut sitä itselleen.
Hänen kokonsa oli korkeintaan M.
Tarvitsemme hänen nimensä.
En tiedä sitä. Hän maksoi käteisellä.
Hän tosin nosti rahat tuosta automaatista.
Jos et oikein tiedä, mitä katselet, herra Jeffries - -
- niin tuo olet sinä kello 21.38 eilen.
Jollei asuntosi näytä aivan seksikaupalta - -
- et ollut kotonasi katsomassa TV:tä, kuten juuri äsken väitit.
Kävin kävelyllä. Unohdin piipahtaneeni siellä.
Ilmeisesti siinä ei ollut kaikki, mitä unohdit.
Ostit fetissipuvun ja tungit pomosi siihen.
Luultavasti heti myrkytettyäsi hänet.
En myrkyttänyt Titusta. Kerroin sen teille jo.
Olet pahassa pulassa, herra Jeffries.
Emme voi auttaa sinua, jos et tee yhteistyötä.
Hyvä on. Ostin sen puvun ja puin Titusin siihen.
En silti tappanut häntä. Meidän oli tarkoitus illallistaa eilen.
Saavuin hänen luo noin kello 20.45.
Kun hän ei avannut ovea, kiersin talon taa.
Takaovi oli auki. Näin Titusin makaamassa olohuoneen lattialla.
Menin sisään, ja hän oli jo kuollut.
Ei pulssia, hän ei hengittänyt. Oletin hänen saaneen sydänkohtauksen.
Vannon, etten tiennyt, että hänet oli myrkytetty - -
- ennen kuin kuulin asiasta aamu-uutisissa.
Sinähän olet APMG:n hankintajohtaja, eikö niin?
Kun Titus on poissa pelistä, olet varmasti ehdolla toimitusjohtajaksi?
Niin olen, mutta ei Titusin olisi tarvinnut kuolla, jotta niin kävisi.
Kun Titus pari viikkoa sitten kertoi jäävänsä eläkkeelle vuoden lopussa - -
- olin jo ehdolla hänen tilalleen.
Miksi sitten puit hänelle sen puvun? Miksi soitit dominalle?
Titusin sopimus takasi hänelle valtavan eläkemaksun.
Kertamaksu, 125 miljoonaa dollaria.
Kuollessaan raha menee perheelle.
Sopimukseen kuului myös moraalilauseke.
Niinpä puit hänet lateksipukuun - -
- ja järjestit paikalle dominan.
Kaikkiko vain, jotta yhtiö säästäisi hänen eläkebonuksensa?
Se tietää 125 miljoonaa dollaria lisää rahakirstuumme.
Loppuvuoden bonukset olisivat olleet valtavia.
Jos syytätte minua siitä, että olen ahne mulkku - -
- jolla on kyseenalainen arviointikyky, niin olen syyllinen.
Vannon, etten ole murhaaja.
Puhuin juuri labran kanssa.
Titus Delanceyn lasissa tosiaan oli nitroglyseriiniä - -
- mutta bourbonpullo oli puhdas.
Näin ollen myrkyttäjä oli paikalla, kun hän kaatoi juoman lasiin.
APMG:n vartijan mukaan -
Jeffries oli toimistolla noin kello 20.00 asti.
Se on Delanceyn kuolinaika.
Jeffries käytti pomonsa ruumista vaateleikkeihin - -
- mutta ei tappanut häntä.
Myrkyttäjä on yhä vapaana.
Pyysin Delanceyn vaimoa ilmoittamaan - -
- kun hän ja pojat palaavat Riverdaleen.
- Sanoi olevansa siellä 20 minuutissa. - Selvä.
Puhuin Titusin kanssa eilen iltapäivällä.
Hän ei maininnut mitään iltasuunnitelmista.
Sinä ja pojat yövyitte siis Bedfordissa.
Kyllä, meillä on siellä talo.
Lastenhoitajalla oli vapaailta.
Niinpä me kolme vietimme hiljaisen koti-illan.
Rouva Delancey, osaatteko ajatella ketään - -
- kuka olisi halunnut vahingoittaa miestänne?
En keksi ketään tiettyä.
Titus oli hyvin menestynyt mies.
Se usein tuo mukanaan vihollisia.
Voi noita poikaparkoja.
He ovat käyneet tämän läpi jo kerran.
Poikien äiti kuoli syöpään viisi vuotta sitten.
Milloin avioiduitte herra Delanceyn kanssa?
- Noin kolme vuotta sitten. - Peri?
Tulin niin pian kuin pääsin. Olen todella pahoillani.
- Miten pojat voivat? - Heillä on vaikeaa.
Zackillä etenkin.
Tämä on lastenhoitajamme, Anne Barker.
Tässä on ylikomisario Gregson.
Hän kollegoineen on täällä tutkimassa tapahtunutta.
- Ai... Anne. - Oliko se Barker?
- Kyllä. - Sherlock Holmes.
Hauska tavata. Käyn katsomassa poikia.
- Mitä nyt? - Mennään hetkeksi ulos.
Suo anteeksi.
Muistatko Abigail Spencerin tapauksen 1990-luvun alussa?
Hän oli 15-vuotias tyttö.
Häntä syytettiin isänsä myrkyttämisestä.
Siitä oli lehdissä.
Myös siihen juttuun liittyi nitroglyseriinin yliannostus.
Seurasin oikeudenkäyntiä. Se kiehtoi minua.
Olin itsekin silloin 15-vuotias.
- Hänethän vapautettiin, eikö niin? - Kyllä.
Monet uskoivat silti, että hän todella tappoi isänsä.
Media syynäsi häntä, häntä vainottiin - -
- joten eräänä päivänä hän vain katosi.
Oletettavasti aloitti elämänsä alusta jossain muualla.
Hänestä ei kuultu enää.
Äsken tapaamamme lastenhoitaja...
Hänet esiteltiin Anne Barkerina - -
- mutta olen aika varma, että hänen oikea nimensä on Abigail Spencer.
Nykyinen nimesi on siis Anne Barker - -
- mutta synnyit Abigail Spencerinä, eikö niin?
Kyllä. Synnyin Abigail Spencerinä.
Vuonna 1991 sinua syytettiin isäsi murhaamisesta nitroglyseriinillä.
Ja vapautettiin.
Sinun uskottiin selvinneen murhasta.
Ihanko totta? En tiennytkään. Vaihdoin nimeni ihan muuten vaan.
Isäni ei ollut kovin mukava mies.
Hän oli julma ja hakkasi minua.
Kun hän kuoli, en juurikaan surrut - -
- tai tehnyt mitään muutakaan, mitä teinitytöt isän kuollessa tekevät.
Niinpä kaikki olettivat, että minä tapoin hänet.
- Puhutaanpa Titus Delanceystä. - Selvä.
- Hänethän myrkytettiin. - Niin.
Ja ei, minä en tappanut häntä.
Miksi sitten puolustaudut?
Olen poliisikuulustelussa.
Puolustautuminen lienee luonnollinen reaktio.
Eikö sinusta ole aika arveluttavaa - -
- että hänet tapettiin samalla myrkyllä, mikä tappoi isäsi?
Se on hyvinkin arveluttavaa, mutta minä en sitä tehnyt.
Osaatko sanoa, kuka teki?
En osaa. Olen lastenhoitaja.
Emme olleet läheisiä, emmekä viettäneet aikaa yhdessä.
Missä olit eilen illalla?
- Yksin kotona. - Surkea alibi, Abigail.
Jos olisin tarvinnut alibia, olisin kutsunut jonkun kylään.
Olen pysytellyt omissa oloissani oikeudenkäynnistä asti.
Taisit menettää kaikki ystäväsi?
Minua syyllisenä pitäneet pelkäsivät minua.
Syyttömyyteni uskovat taas - -
- eivät voineet olla seurassani joutumatta maan kaikkiin lehtiin.
Tiedostusvälineet pilasivat elämäni.
Se kaikki on tapahtumassa uudelleen, kiitos teidän.
Paettuani kävin plastiikkakirurgilla.
Kukaan ei ole tunnistanut minua yli 19 vuoteen.
Miten sinä tunnistit?
Äänestäsi.
Muistin sen uutisista.
Tiedän, että ette voi todistaa - -
- että liityn mitenkään herra Delanceyn murhaan.
Muuten olisitte pidättäneet minut jo talolla.
Joten jos teillä ei ole enää kysyttävää - -
- haluaisin lähteä, jos sopii.
Minua on jo syytelty tarpeeksi asioista, joita en tehnyt.
Ei tunnu oikealta päästää häntä.
Siinä vasta varma epäilty.
Hän oli oikeassa. Meillä ei ole tarpeeksi todisteita vielä.
- En usko, että hän teki sitä. - Sinähän hänet keksit.
Hänen läsnäoloaan Delanceyllä ei voinut jättää huomiotta.
Hänen kehonkielensä mukaan hän puhuu totta.
Titus Delancey tapettiin nitroglyseriinillä.
Samoin kuin tytön isä. Se ei ole sattumaa.
Olen samaa mieltä, mutta yhtäläisyydet ovat tarkoituksellisia.
Hän, joka myrkytti herra Delanceyn, yrittää lavastaa neiti Spencerin.
Tappaja siis tiesi, kuka hän oikeasti on.
Hän sanoi, ettei häntä ole tunnistettu 19 vuoteen.
Hänen tietääkseen.
Haluatko kertoa, miten tiesit tatuoinnista?
- Anteeksi kuinka? - Abigailin tatuointi.
Sanoit, että tunnistit hänet hänen äänestään - -
- mutta uskon, että siinä oli muutakin.
Keskityit tatuointiin hänen ranteessaan.
Ensin luulin, että muistit sen jostain oikeudenkäyntikuvasta.
Kun sitten tutkin sen ajan uutisia -
ei Abigaililla ollut tatuointia.
Miten tunnistit sen?
Varsin vaikuttavaa, Watson.
Totuus on, että Abigail Spencer ja minä - -
- olemme tavallaan vanhoja tuttuja.
Kun olin 15-vuotias, murhat ja rikokset kiehtoivat minua.
Abigail oli niin kaunis, ja hänen isänsä omaisuus niin valtava - -
- että jopa Britannian keltainen lehdistö raportoi jutusta.
Ajan myötä heidän mielenkiintonsa lopahti.
Minun ei. Hänen osuutensa murhaan alkoi kiehtoa minua.
Niinpä kirjoitin hänelle.
Kirje koostui hyvin suorista kysymyksistä - -
- jotka koskivat hänen elämäänsä ja hänen isänsä kuolemaa.
Hän kirjoitti takaisin.
Kirjoittelimme koko oikeudenkäynnin ajan ja hetken sen jälkeen.
Yhdessä kirjeessään - -
- hän mainitsi haluavansa tatuoida Feeniks-linnun ranteeseensa.
Se symboloi jälleensyntymää hänen koettelemustensa jälkeen.
Miksei hän tunnistanut nimeäsi?
Sherlock Holmesia on aika vaikea unohtaa.
Teinivuosinani en ollut yhtä itsevarma kuin nykyään.
Halusin tavanomaisemman nimen.
Niinpä hetken aikaa koetin käyttää nimeä Sean Holmes.
Nimi ei jäänyt elämään, mutta Seanin ja Abigailin kirjeenvaihto - -
- muodostui ikkunaksi rikolliseen mieleen.
Tarkoitatko, että hän tunnusti murhan sinulle?
Hän ei koskaan puhunut siitä suoraan.
Tietämättään hän paljasti oikeusjutun aukot täyttäviä yksityiskohtia.
Suhteestaan isäänsä hän kertoi jotain asioita - -
- joiden on täytynyt olla hänestä nöyryyttäviä.
Minulle kävi melko selväksi, että isä käytti häntä hyväkseen - -
- ja että hän oli vastuussa isänsä kuolemasta.
Hän taisi todella avautua sinulle.
Hän oli erinomainen tutkimuskohde.
Hän oli varsin avoin, mikä johtui siitä, että hän oli tuolloin eristyksissä - -
- samoin kuin lupauksestani, etten kertoisi kenellekään - -
- mitä hän minulle kertoo.
Ei kuulosta lainkaan sinulta.
Miten et kertonut kenellekään, että selvitit hänen syyllisyytensä?
Oikeudenkäynti oli ohi.
Kaksoissyyte suojasi häntä siitä hetkestä lähtien.
Olin myös vakuuttunut, että vaikka hän oli tappanut, ei hän ollut tappaja.
Hän ei ollut vaaraksi muille kuin isälleen.
Delancey lienee eri mieltä.
Kuten sanoin, en usko Abigailin olevan syyllinen.
Uskot, että hänet lavastettiin, mutta mistä tiedät?
Luotat mielipiteeseen, jonka loit 15-vuotiaana.
Ajalla ei ole väliä, vaan vain sillä, että olin oikeassa.
Uskon, että kun saan selville henkilön - -
- joka tietää Abigailin salaisuuden, löydämme myös tappajan.
En tiedä, kuinka pääsit sisään, muttet saa olla täällä.
Olen Sherlock Holmes. Työskentelen poliisissa.
Tapasimme eilen.
Jos sinulla ei ole etsintälupaa, en halua puhua kanssasi.
Tunsit minut ennen.
Toisella nimellä vain.
Sean Holmes.
En ymmärrä.
Olisit voinut kertoa eilen.
Myönnän hieman hätkähtäneeni, kun näin sinut.
Enkä tiennyt, miten selittää suhteemme kollegoilleni.
En uskonut, että näin kävisi.
En uskonut tapaavani sinua.
Odotin kirjeitäsi aina hyvin innokkaasti.
Ja minä sinun.
Peri erotti minut.
En saanut edes hyvästellä Grahamia ja Zackia.
Olet varmasti nähnyt ystäväni ulkona.
Olisit voinut eilen pitää tämän meidän välisenä asiana.
Olen pahoillani aiheuttamastani kaaoksesta.
Minunkin pitäisi kai pyytää anteeksi.
Minä olin se, joka lakkasi kirjoittamasta.
Minä katosin jättämättä hyvästejä.
Ymmärsin sen.
Sinun piti jättää Abigail taaksesi.
Jotta Feeniks voisi nousta.
Tulin tänne, koska uskon, että et tappanut Titus Delanceyä.
Enkä usko olevan sattumaa, että hänet myrkytettiin - -
- samalla aineella, joka tappoi isäsi.
Joku käyttää hyväkseen kytköstäsi uhriin - -
- selvitäkseen murhasta.
Uskotko jonkun lavastavan minut?
Onko kukaan tuttusi udellut sinulta - -
- eritoten menneisyydestäsi?
- Ei kukaan. - Edes jotain?
Viime kuussa hoidin Perin asioita - -
- ja näin useasti saman ruskean auton peruutuspeilissä.
- Seurattiinko sinua? - En tiedä.
Tallensin rekisterinumeron puhelimeeni - -
- siltä varalta, että vastaavaa tapahtuisi uudelleen, mitä ei tosin tapahtunut.
Minun pitäisi antaa tämä kollegoilleni.
Siinäkö kaikki?
Ilmestyt vuosien jälkeen ja sitten vain lähdet?
Tämä voi olla tärkeää.
Minulla ei ole ketään, kenelle puhua.
En voi poistua asunnostani tai media syö minut elävältä.
Kirjeesi saivat minut selviämään tällaisista ajoista.
Ja nyt olet täällä ilmielävänä.
Minua pelottaa.
Ystävä olisi nyt tarpeen.
- Hei. - Hei.
Löysimme, kenelle Holmesin antama rekisterinumero kuuluu.
Abigailia seurasi yksityisetsivä Trentonista.
Jututimme häntä.
Hänet oli palkannut Peri Delancey, uhrin vaimo.
Yksityisetsivän mukaan Peri toivoi, että Titusilla olisi suhde.
Avioehdon vuoksi Peri olisi saanut hyvin pienen summan - -
- avioeron sattuessa, paitsi jos Titus petti häntä.
Hän palkkasi etsivän tarkkailemaan kaikkia naisia Titusin elämässä.
Mukaan lukien Abigail.
Titus ei kuitenkaan maannut kenenkään kanssa - -
- mikä pilasi Perin avioeroaikeet.
Samalla etsivä kuitenkin sai selville Abigailin oikean henkilöllisyyden.
Etsivä jätti raporttinsa kaksi viikkoa sitten.
Peri ei kertonut kenellekään tai erottanut Abigailiä.
Hän antoi epäillyn myrkyttäjän jatkaa voileipien tekoa poikapuolilleen.
Peri kertoi olleensa poikien kanssa Bedfordin-talollaan - -
- mutta pojat sanoivat katselleensa TV:tä huoneissaan.
Olisi ollut helppoa käydä myrkyttämässä Titus - -
- ja palata takaisin huomaamatta.
Sherlock taisi siis olla oikeassa.
Abigail lavastettiin syylliseksi.
Päämieheni on valmis antamaan lausunnon.
Sinä yönä, kun Titus kuoli - -
- tapasin tohtori Phillip Malonen Campbell Barissa -
Mount Kiscossa kello 19.00.
Moni paikan työntekijä voi vahvistaa, että olin siellä suurimman osan iltaa.
Onko sinulla ja Malonella suhde?
Jos näin on, et tarvitse asianajajaa.
- Ei se ole sitä. - Kuten lopulta huomaisitte -
- tohtori Malone on aiemmin pidätetty reseptilääkkeiden laittomasta jakelusta.
Päämieheni todistaa tohtori Malonea vastaan - -
- jos te ette nosta häntä vastaan syytettä liittyen hänen miehensä kuolemaan.
Jos päämiehelläsi on vankka alibi, mistä me häntä syyttäisimme?
Haluamme välttää murhanyrityssyytteen.
Rouva Delancey, mitä lääkkeitä ostit tohtori Malonelta?
Nitroglyseriiniä.
Jota aioit käyttää miehesi murhaamiseen.
Harkitsin asiaa.
Ajattelin, että jos tekisin sen, voisin antaa nimettömän vihjeen - -
- ja kertoa poliisille Annen oikean nimen, jolloin häntä syytettäisiin.
Haluan painottaa, että minä vain ajattelin sitä.
En usko, että olisin voinut ikinä todella satuttaa Titusia.
Päämiehesi lausunto siis on, ettei hän voi olla miehensä tappaja - -
- koska hänellä oli liian kiire suunnitella miehensä murhaa?
Ensimmäistä kertaa urallani jonkun alibi on - -
- kyseisen murhan suunnitteleminen.
Kiinnostavaa, mutta turhauttavaa.
Peri Delanceyllä kävi hyvin.
Puoli vuotta huumausainerikoksesta päihittää elinkautisen vankilassa.
Miksi lisäsit kuvan Delanceyn lapsista?
Vain toinen heistä on epäilty.
Jokin aika sitten sain käsiini kopion herra Delanceyn omaisuudenjaosta.
Nyt kun hän on kuollut, iso osa omaisuudesta - -
- menee pojille perustettuun rahastoon.
He saavat miljoonia dollareita täyttäessään 18.
Grahamilla siihen menee enää vuosi.
Nuorella miehellä ei myöskään ole enää alibia.
Peri Delancey myönsi, ettei hän ollut poikien kanssa sinä iltana.
Graham olisi hyvin voinut käydä salaa kotonaan.
Ei ole todisteita, että hän tiesi Abigailin myrkyttäjämenneisyydestä.
Siitä aionkin puhua hänen kanssaan huomenna.
Eikö huomenna ole Titus Delanceyn muistotilaisuus?
- Aivan. - Kuulithan, mitä juuri sanoit?
Aiotko ahdistella teinipoikaa, kun hän suree isäänsä?
Jos hän on myrkyttäjä, hän ei varsinaisesti sure.
Tiedäthän, että Abigail on pääepäilty?
Tiedän. Kuten sanoin, en ole poliisin kanssa samaa mieltä.
Niin, koska olit rakastunut häneen.
- Mitä? - Kun olit nuori.
Kirjoittelit hänelle ja rakastuit.
Olit hänen luonaan melkein kolme tuntia.
Peri Delanceystä huolimatta - -
- sinun lisäksesi kukaan ei usko, että hänet lavastettiin.
Olin nuori, kun isäni lähetti minut sisäoppilaitokseen.
Minulla oli vaikeaa. Olin erilainen kuin luokkatoverini. Olin...
Olin älykkäämpi. Olin röyhkeä.
He piinasivat minua armotta.
Muistan sinun sanoneen, että sinua kiusattiin - -
- mutten ollut varma, puhuitko totta.
Niin tapahtui. Selvisin siitä. Ajat olivat erilaiset silloin.
Silloin ei tunnettu tekstiviestikiusaamista - -
- tai julmien kännykkävideoiden levittelyä.
Kiusaajillani oli vain yksi ase: väkivalta.
Minua hakattiin.
Varsin julmasti ja hyvin usein.
Silloin aloit kirjoitella Abigailille.
- Niin. - Häntä pahoinpideltiin, kuten sinuakin.
Tarkoitin sitä, kun sanoin kiinnostuneeni hänestä akateemisesti.
Hänen oli tarkoitus olla tutkimuskohde, ei muuta.
Myönnän, että yhteydenpitomme jatkuessa - -
- aloin odottaa hänen kirjeitään enemmän.
Ne olivat tervetullut häiriötekijä elämässäni.
Keidas koulumaailman keskellä.
Sinulla oli tunteita häntä kohtaan.
Ehkä, mutta ei mitään niin tavanomaista kuin rakkautta.
Olin tuuliajolla. Minulla ei ollut tarkoitusta.
Niin sanotut koulukaverini saivat minut uskomaan, että niin olisi aina.
Abigail antoi minulle lahjan.
Näkymän mieleen, joka oli kykeneväinen murhaan.
Hän oli siis ensimmäisesi.
Tappaja, niin.
Tarkoittamatta sitä hän sai minut ymmärtämään, kuka olin - -
- ja mitä ehkä tekisin elämälläni.
Etkö kertonut, että uskoit hänen olevan syyllinen?
En halunnut, että hän lakkaa kirjoittamasta.
En uskonut, että hän olisi vaaraksi muille.
Se olisi ollut turhaa.
Ymmärrän.
Jos hän tappoi Titus Delanceyn, on hänen...
Hänet luovutettaisiin poliisille rangaistavaksi.
Nyt kuitenkin haluaisin yrittää auttaa häntä.
Graham, hei.
Olen Joan. Tämä on Sherlock. Tapasimme taannoin.
Aivan, te veitte Annen pois. Totta kai muistan teidät.
Miten sinä ja Zack pärjäilette?
Viime päivinä isämme tapettiin, lastenhoitajaamme syytettiin siitä - -
- ja äitipuolemme tunnusti harkinneensa isämme tappamista.
Pärjäilemme mainiosti.
Onhan siinä paljon käsiteltävää.
Zack on aika sekaisin.
Etenkin Perin suhteen.
Hän piti Peristä paljon enemmän kuin minä.
Susan-tätimme on täällä. Hän on mahtava. Hän huolehtii meistä.
Tiesitkö, että isänne testamenttasi teille pojille - -
- huomattavan summan rahaa?
Luulisin. En ole ajatellut asiaa. Miten niin?
Taloudellinen voitto on motivoinut useita murhia.
Väitätkö, että luulet minun tappaneen isäni?
Äitipuolesi todistus on heikentänyt alibiasi.
Tiedämme, että hän lähti Bedfordin-kodistanne - -
- murhailtana, ja veljesi katsoi huoneessaan televisiota.
Sinun olisi ollut helppo...
Ei todellakaan.
Kaikki tietävät, että tappaja on Anne tai Abigail.
Hän sen teki. Se lukee lehdissäkin.
Osaatko sanoa, miksi hän olisi murhannut isänne?
Hän ei hyötynyt siitä mitenkään.
Hänellä ja isälläni oli ongelmia.
Kukaan muu ei ole sanonut noin.
Tiedän vain, että heillä oli iso riita viime viikolla.
Voin todistaa sen.
Zack oppi parkour-liikkeen ja halusi minun kuvaavan sen.
Huomasin, että isäni ja Abigail riitelivät käytävällä.
Se on kaikki puhelimessani.
- Mistä sait tämän? - Grahamilta.
Poliisiteknikot vahvistivat ääntä - -
- jotta erottaisimme jotain siitä, mitä Titus sanoi.
Ymmärtääksemme joku yritti käyttää hänen tablettikonettaan - -
- ilman lupaa, ja hän suuttui siitä.
Hän oli sekaisin sinä päivänä.
Hän luuli, että yritin varastaa sen.
- Yrititkö? - En tietenkään.
Tiedäthän, että poliisi yrittää parhaillaan - -
- löytää hänen tablettinsa Delanceyn kotoa.
- Sen toivotaan valaisevan tutkimuksia. - Miksi valaisisi?
Erään teorian mukaan Titus sai selville salaisuutesi - -
- ja tabletilla on siitä todisteita.
Hän aikoi käyttää sitä sinua vastaan.
Olet kaunis nainen, hänen avioliittonsa oli surkea...
Ehkä hän halusi sinulta toisenlaisia palveluksia.
- Ei pidä paikkaansa. - Riitanne oli aika kiivas.
Minua askarruttaa, mikset maininnut siitä aiemmin.
Unohdin koko asian. Hän...
Titus pyysi anteeksi ja sanoi ylireagoineensa.
Se ei ollut iso asia.
Ymmärräthän, että yritän auttaa sinua?
En voi tehdä sitä, jos et ole täysin rehellinen.
Olen aina ollut rehellinen sinulle.
Tiedämme kumpikin, ettei se ole totta.
Mitä tarkoitat?
Tiedän, että myrkytit isäsi, Abigail.
Miksi sanot noin?
Sanoit uskovasi minua.
Vältin aihetta aina kun mahdollista.
Et aina.
Sanoit uskovasi minua.
Syyskuussa 1991 kirjoittamassasi kirjeessä - -
- mainitsit rakkaan naapurin kuolleen sydänvaivoihin.
Hoidit hänen asioitaan. Tietämättään hän oli lähteesi - -
- josta sait nitroglyseriiniä isäsi myrkyttämiseen, eikö niin?
Tammikuussa 1992 kirjoitit olleesi kaverisi kanssa - -
- kun isäsi kuoli, mutta oikeudessa sanoit olleesi kaupassa.
Jatkanko? Voin nimittäin jatkaa.
Tiedän totuuden, Abigail. Olen tiennyt 22 vuoden ajan.
Mene pois.
- Abigail... - Mene pois.
Hei, miehemme vetävät vesiperän.
Delanceyn tabletista ei näy jälkeäkään.
- Miten täällä menee? - En tiedä.
Saatoin löytää jotain.
Joku näyttää yrittäneen tiirikoida laatikon auki.
- Joku muu kuin sinä vai? - Älä vähättele minua.
Olin kirurgi. En jättäisi tällaista sotkua jälkeeni.
- Miksi joku lukitsisi tyhjän laatikon? - Tottumuksesta.
Video todistaa, että hän oli vihainen - -
- koska hän luuli Abigailin tutkineen hänen tablettiaan.
Jos hän piti sitä täällä - -
- ja siinä oli arkaluontoista tietoa Abigailin taustasta - -
- ehkä nämä naarmut saivat hänet epäluuloiseksi.
Exäni piti tablettiaan rasiassa, joka näytti aivan kirjalta.
Ehkä se on jossain näillä hyllyillä.
Huoneessa on viisi ilmaventtiiliä.
Ja Michiganin pääkaupunki on Lansing.
Alat kuulostaa pariltasi.
Eikö se ole sinusta outoa? Huone ei ole kovin suuri.
Yleensä on yksi venttiili poistoilmalle - -
- ja yksi tai kaksi, jotka puhaltavat kylmää ilmaa.
- Viisi on selvää liioittelua. - Mistä tiedät tuon?
Setäni oli remonttimies.
Tämä ei ole venttiili. Se on vain naamioitu sellaiseksi.
Watson, olen matkalla. Olen Delanceyn talolla pian.
Voit mennä takaisin. Tabletti löytyi.
Onko siellä todisteita Abigailistä?
Ei. Taisit olla oikeassa eilen.
Uskon, että Graham tappoi isänsä.
Mitä löysit?
Videoita Titusista Grahamin kanssa.
Hän käytti poikaa seksuaalisesti hyväkseen.
Rouva Moore? Tom Gregson.
Kiitos, kun toitte siskonpoikanne tänne.
Marsha Whitman, edustan perhettä.
Tässä ovat neiti Watson ja herra Holmes, poliisin konsultteja.
He ahdistelivat Grahamia eilen.
Pahoittelemme mahdollisia etikettivirheitä - -
- mutta kuten kävi ilmi, oli se ehdottoman tarpeellista.
Muuten emme olisi ehkä koskaan selvittäneet totuutta.
Tunnistathan tuon?
- Se on isäni. Mistä saitte sen? - Se oli kätketty hänen huoneeseensa.
Sinä yritit varastaa sen hänen pöytälaatikostaan, eikä Abigail.
Ehkä aioit ilmiantaa hänet.
Tai ehkä yritit estää häntä satuttamasta myös pikkuveljeäsi?
Miten "satuttamasta"?
- Graham, mistä hän puhuu? - Ei mistään.
Ei hätää, Graham. Voit kertoa meille totuuden.
En ymmärrä. Tarkoittavatko he, että...?
- Tarkoittavatko he, että isäsi...? - En halua puhua tästä teille.
- Graham? - Ei.
Haluan, että te molemmat lähdette nyt.
- En voi antaa sinun... - Ei kiinnosta!
Lähtekää nyt.
Herra Delancey on 17.
Hänellä on oikeus puhua meille yksin.
Tabletin materiaali ei todista mitään.
Se todistaa, että isäsi oli hirviö.
Ja sen perusteella sinulla oli hyvin ymmärrettävä syy saada isäsi hengiltä.
Tiesit Abigailin taustasta. Siksi käytit nitroglyseriiniä.
Ei pidä paikkaansa.
Tämän raportin on äitipuolellesi laatinut - -
- yksityisetsivä, jonka äitipuolesi palkkasi tutkimaan isääsi.
Tässä on sinun sormenjälkesi.
Abigailin koko tarina on tuossa kansiossa.
Tarina, joka inspiroi sekä sinua että äitipuoltasi erikseen - -
- laatimaan samanlaisen suunnitelman.
Isäsi tappaminen ja Abigailin lavastaminen - -
- oli idea, jonka aika oli tullut.
Sinä vain ehdit ennen Periä.
Arvelen, että hankit nitroglyseriiniä laittomasti internetistä.
Pari pilleriä isäsi bourboniin ja homma oli hoidettu.
En usko, että pidät siitä, mitä suunnitelmasi tekee Abigailille.
Mutta verrattuna siihen helvettiin, joksi elämäsi oli muuttunut?
Ajatukseen, että kaikki paljastuisi?
Ajatukseen, että sama voisi tapahtua Zackille?
Sinusta tuntui, ettei sinulla ole vaihtoehtoja.
Anteeksi.
Etsin Graham Delanceyä. Hänen veljensä soitti itkien - -
- ja sanoi, että poliisi vei hänet.
Graham on parhaillaan ylikomisarion kanssa.
- Miksi? - En voi puhua...
Sinä näit Grahamin lähes päivittäin.
Tiesitkö yhtään, mitä oli tekeillä?
- Neiti Moore, älkää. - Mistä puhut?
En surrut isäsi kuolemaa hetkeäkään.
Abigail sen sijaan rakastaa sinua.
Kuin olisit hänen lapsensa.
Tiedän, että sinäkin välität hänestä.
Jos et puhu, Abigail joutuu vankilaan.
Ansaitseeko hän sen teosta, jota hän ei tehnyt?
Graham, sinä voit auttaa häntä.
Ja me voimme auttaa sinua. Sinun on vain kerrottava totuus.
Haluan olla hetken kahden päämieheni kanssa. Nyt heti.
Mitä hittoa on tekeillä?
Abigail Spencer tuli tänne.
Hän törmäsi Grahamin asianajajaan ja tätiin käytävällä.
He kertoivat Abigailille Grahamin isästä.
Seuraavaksi Abigail halusikin jo tunnustaa.
Hän sanoo myrkyttäneensä Titus Delanceyn.
Crawford ja Gleason kuulustelevat häntä parhaillaan.
- Sanoiko hän syytä? - Hänen mukaansa -
- Titus selvitti hänen oikean henkilöllisyytensä.
Hän käytti sitä kiristääkseen seksuaalisia palveluksia.
Syyttäjä ei nosta juttua Grahamia vastaan ilman tunnustusta.
Hän tuskin tunnustaa nyt, kun sinä olet tunnustanut - -
- tappaneesi hänen isänsä.
Miksi teit sen?
Miksikö tapoin Titusin? Minä kerroin jo.
Ei. Miksi tunnustit murhan, jota et tehnyt?
Olen murhaaja.
Sanoit niin itsekin. Olit oikeassa.
Graham myrkytti isänsä.
Me molemmat tiedämme sen.
Graham on upea poika.
Hänellä on koko elämä edessään.
Hän ei kuulu vankilaan.
En epäile lainkaan, ettenkö olisi tehnyt oikeaa ratkaisua.
Kun tapoin Titus Delanceyn.
Sinun ei tarvitse tehdä tätä.
Meillä on todisteita Titusin teoista.
Murhaan liittyy lieventäviä asianhaaroja.
Hän tuskin saa enempää kuin 18 kuukautta.
Kahdeksantoista kuukautta.
Suunnilleen sama aika, minkä me kävimme kirjeenvaihtoa.
Se tuntui ikuisuudelta, eikö niin?
Etenkin, jos on leimattu isänsä tappajaksi.
Graham ansaitsee parempaa.
- Olet viaton. - En ole.
Viatonko?
Häntä pahoinpideltiin aivan silmieni alla.
Minun olisi pitänyt nähdä se ja estää se.
Aiemmin.
Titus sai, mitä ansaitsi.
Ja nyt saan minäkin.
Viimeinkin.
Kiitos, kun suostuit juttelemaan kanssani.
Kouluni on tässä lähellä.
Tädistäni minun oli liian aikaista palata kouluun, mutta...
En tiedä.
En jaksa olla kotona.
Abigailin tunnustuksesta huolimatta me molemmat tiedämme totuuden.
Aion pitää sinua silmällä.
Jos alennut tuollaisiin -
- äärimmäisiin keinoihin tulevaisuudessa - -
- varmistan, että joudut oikeuden eteen.
Onko selvä?
Oletko puhunut kenellekään siitä, mitä sinulle tapahtui?
Susan-tätini yritti kysellä jotain eilen illalla, mutta...
Se tapahtui.
Se on ohi. Puhuminen ei muuta mitään.
Olet väärässä.
En ole kohdannut yhtä perusteellista petosta kuin se, mitä sinä koit.
Tiedän silti, että kiusatuksi tuleminen on tuhoavaa.
Joskus siitä puhuminen -
- voi auttaa.
Jos ikinä haluat puhua siitä - -
- jonkun sellaisen kanssa, joka tietää koko tarinan -
- olen käytettävissäsi.